### Beslutninger

Daniel Hermansen med bemærkning, at byrådet i sit møde den 25. juni 2025 har vedtaget Magistratens foranstående indstilling af 10. juni 2025.

Enhedslisten de Rød-Grønnes byrådsgruppe kunne ikke tiltræde indstillingen.

###

BESLUTNINGSFORSLAG FRA KF, V, LA OG DD

Forslag

Venstre, Liberal Alliance, Konservative og Danmarksdemokraterne foreslår, at [adresse] undersøger muligheden for at investere en større del af sin aktieportefølje i vestlige forsvarsproducenter, herunder virksomheder, der producerer lovlig beskyttelse, ammunition, pansrede køretøjer og kampvogne, som indgår i NATO-regi og i de lande, der forsvarer demokratiske værdier.

Motivation

Den globale sikkerhedssituation har ændret sig markant de senere år, og den geopolitiske usikkerhed har øget behovet for forsvarsinvesteringer på tværs af mange lande. De efterfølgende oprustningspakker, som flere europæiske lande, herunder [adresse], har iværksat som følge af den russiske invasion af [adresse], har skabt en situation, hvor investering i forsvarsindustrien kan give økonomisk afkast, samtidig med at det understøtter de brede demokratiske værdier, der beskytter vores samfund og frihed.

[adresse] har et ansvar for at forvalte sine aktiver på en økonomisk ansvarlig måde. I lyset af den øgede efterspørgsel efter forsvarsteknologi og oprustning, mener vi, at investeringer i forsvarsproducenter kan bidrage til at sikre et afkast på kommunens aktieportefølje, samtidig med at det signalerer ansvarlighed og støtte til de globale bestræbelser på at opretholde sikkerhed og stabilitet i [adresse].

Investeringer i virksomheder som fx Rheinmetall og Saab, der leverer nødvendige forsvarssystemer og teknologier, der understøtter NATO og de demokratiske værdier, er en måde at styrke kommunens aktieportefølje på. Det er dog vigtigt at understrege, at investeringerne udelukkende bør være i virksomheder, der producerer lovlige og nødvendige forsvarsteknologier – ikke destruktive våben, der kan anvendes til formål, der strider mod de værdier, vi ønsker at beskytte. En oplagt rettesnor kan være de virksomheder som positivt fremgår af ATP´s eksklusionsliste.

Dette forslag er ikke et politisk standpunkt i forhold til udenrigspolitik, men et konkret forslag om at forvalte kommunens økonomiske ressourcer ansvarligt i lyset af den aktuelle verdenssituation. Vi mener, at [adresse] bør forholde sig til de ændrede markedsforhold og de økonomiske muligheder, som forsvarsindustrien tilbyder, mens vi stadig handler i overensstemmelse med de etiske og lovgivningsmæssige rammer.

Forslaget er stillet af:

Åbjørn Steffensen (V), Øjvind Svendsen (K), Jakob Jensen (LA) og Paw Østergaard (DD)

INDSTILLING FRA BORGMESTERENS AFDELING

### Resume

KF, V, LA og DD har stillet et forslag om investering i forsvarsindustrien som en del af [adresse] aktie-portefølje. Forslaget blev behandlet på byrådsmødet den 26. marts 2025 og efterfølgende sendt til belysning i Borgmesterens Afdeling.

Forslaget fra KF, V, LA og DD er i overensstemmelse med [adresse] retningslinjer for aktivt ejerskab og ansvarlig investering (herefter retningslinjer).

Det foreslås, at kapitalforvalterne gøres opmærksomme på deres muligheder for inden for Aarhus Kommunes retningslinjer at investere i vestlige våbenproducenter, der producerer lovlig beskyttelse, ammunition, kampvogne og våben til lande, der er medlemmer af NATO og/ eller [adresse], i udbyttebetalende investeringsforeninger.

Derudover foreslås det, at kapitalforvalterne anmodes om at undersøge og informere om, hvilke relevante investeringsforeninger, de ser på markedet samt deres vurdering og overvejelser om investering i disse foreninger. Det foreslås at ske som en del af den løbende kapitalforvaltning, og som minimum afrapporteret på de halvårlige opfølgningsmøder.

### Beslutningspunkter

Det indstilles:

At 1) kapitalforvalterne gøres opmærksomme på deres muligheder for inden for Aarhus Kommunes retningslinjer at investere i vestlige våbenproducenter.

At 2) kapitalforvalterne anmodes om at undersøge og informere om, hvilke relevante investeringsforeninger, de ser på markedet samt deres vurdering og overvejelser om investering i disse foreninger. Det skal ske som en del af den løbende kapitalforvaltning, og som minimum afrapporteret på de halvårlige opfølgningsmøder.

### Sagsforløb

Udvalg: [adresse]

Dato: 26-03-2025

Stig Skov: 19

Fremsendes til Borgmesterens Afdeling med henblik på udarbejdelse af en indstilling, jf. byrådets vedtagelse i mødet den 26. marts 2025 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 10-06-2025

Stig Skov: 5

Fremsendes til [adresse] med bemærkning, at Magistraten i mødet den 10. juni 2025 anbefaler, at byrådet tiltræder Borgmesterens Afdelings indstilling af 30. maj 2025.

Ragnar Steffensen og Matthias Klausen var forhindret i at deltage i sagens behandling.